open-index/open-wikipedia-markdown huggingface dataset:
Hoopdigtheid

**Hoopdigtheid** of **stapeldigtheid** word gedefinieer as die massa van baie partikels gedeel deur die totale volume wat dit beslaan. Die totale volume sluit die volgende in: partikelvolume, interpartikel "void" volume en die interne porievolume.

## Kyk ook 
* Partikeldigtheid
Paul von Lettow-Vorbeck

**Paul Emil von Lettow-Vorbeck** (20 Maart 1870 – 9 Maart 1964) was 'n generaal in die Duitse keiserlike magte wat beroemdheid tydens die Oos-Afrika-veldtog in die Eerste Wêreldoorlog verwerf het. Hy het met 'n mag van minder as 14&nbsp;000 manskappe (3&nbsp;000 Duitsers, 11&nbsp;000 Swart troepe *Askaris*) vir ten minste vier jaar lank teen 'n oormag van ongeveer 300&nbsp;000 Britse, Suid-Afrikaanse, Belgiese en Portugese soldate geveg. Hy was die enigste Duitse bevelvoerder om tydens die oorlog grondgebied van die Britse Koninkryk suksesvol in te val, en was tot aan die einde van die oorlog feitelik onoorwonne in die veld.

## Eksterne skakels
Point Reyes

**Point Reyes** is 'n kaap en gewilde toeristebestemming aan die Stille Oseaankus van Noord-Kalifornië, geleë in die distrik Marin County en sowat 30 myl (50&nbsp;km) wes-noordwes van San Francisco. Die kaap het sy naam ook aan die Point Reyes-skiereiland verleen wat van Tomales Bay in die noordooste tot die Bolinas-strandmeer in die suidooste strek. Die kaap en sy natuurlewe word beskerm as deel van die natuurbewaringsgebied Point Reyes National Seashore.

## Geologie 
duimnael|links|'n Kaart van die San Andreas-breuk wat die teenoorgestelde bewegings van die Pasifiese en Noord-Amerikaanse Plaat aandui. Point Reyes, wat maklik op die kaart uitgeken kan word, beweeg saam met die Pasifiese Plaat jaarliks sowat vyf sentimeter in noordwestelike rigting
Die hele Point Reyes-skiereiland is, in teenstelling met die res van Marin County as deel van die Noord-Amerikaanse Plaat, teen die oostelike rand van die Pasifiese Plaat geleë. Dit maak deel uit van die sogenaamde *Salinian Block*, 'n geologiese terrein (Engels: *terrane*) of fragmentariese blok van die aardkors wat na die Salinas Valley genoem is en deur die magtige Kaliforniese San Andreas-breuk oor 'n tydperk van miljoene jare sowat 500&nbsp;km noordwaarts verskuif is.

Dié breuk, wat regstreeks onder Tomales Bay loop, vorm ook die skiereiland se oostelike grens. Point Reyes se oorspronklike oostelike teenstuk as landskapsvorm is die Tehachapi Mountains, 'n bergreeks wat 500&nbsp;km verder suidwaarts in die distrikte Kern County en Los Angeles County geleë is.
Steven Kitshoff

**Steven Kitshoff** (gebore te Somerset-Wes, 10 Februarie 1992) is 'n rugbyspeler wat vir die Westelike Provinsie in die Curriebeker en die  in die Verenigde Rugbykampioenskap speel.

Kitshoff het sy debuut vir die Springbokke op 25 Junie 2016 teen Ierland op die Nuwelandstadion in Kaapstad gemaak, op ouderdom 24. Hy was ook deel van Suid-Afrika se wenspan tydens die rugbywêreldbekertoernooie in 2019 en 2023.

## Eksterne skakels 
* 
* 
* Steven Kitshoff by itsrugby.co.uk
Julian Redelinghuys

**Julian Redelinghuys** (gebore te Pretoria, 11 September 1989) is 'n rugbyspeler wat vir die Goue Leeus in die Curriebeker en die Lions in Superrugby speel.

Hy het sy debuut vir die Springbokke op 22 November 2014 teen Italië gemaak.

## Eksterne skakels 
*
*Julian Redelinghuys by itsrugby.co.uk
Rudy Paige

**Rudy Paige** (gebore te Heidelberg, Wes-Kaap, 2 Augustus 1989) is 'n rugbyspeler wat op skrumskakel vir die Blou Bulle in die Curriebeker en die Bulls in Superrugby speel. Hy was ook deel van Suid-Afrika se span tydens die Rugbywêreldbeker 2015.

## Eksterne skakels 
*
Kramdrukker

duimnael|'n Kramdrukker

'n **Kramdrukker** (Engels *stapler*, uitgespreek *stypler*) is 'n meganiese toestel wat gebruik word om kramme deur papier te druk, om die papiervelle aan mekaar vas te heg.

Lêer:Stapler-swingline-red.jpg|Kramdrukker vir kantoorgebruik
Lêer:Heavy-duty-stapler.jpg|Groter kramdrukker vir dikker stapels papier
Lêer:Staplefasteners.jpg|Kramme (voor gebruik)
Lêer:Heftklammer.jpg|Kramme (na gebruik)
Maskeerband

duimnael|Maskeerband

**Maskeerband** is 'n tipe kleefband wat van 'n papieragtige materiaal gemaak word. In teenstelling met sommige plastiek kleefbande, kan maskeerband gewoonlik maklik met die hand geskeur word. Dit word gereeld gebruik om op te skryf en om die buitelyne van 'n geverfde area aan te dui en te keer dat verf daarso beland. Die naam verwys na die feit dat 'n masker gevorm word wat die onderste oppervlak van die verf beskerm, en dit staan in Engels dus ook bekend as *masking tape*.
Galeshewe

**Galeshewe** is 'n groot, oorwegend swart township van Kimberley in die Sol Plaatje Plaaslike Munisipaliteit. 

Die township het 'n inwonertal van 107&nbsp;920; byna die helfte van die inwoners van Sol Plaatje woon in Galeshewe.

## Verwysings 
## Sien ook 
* Lys van dorpe in Suid-Afrika
Milo Yiannopoulos

**Milo Yiannopoulos** is 'n Britse joernalis en entrepreneur wat in Griekeland gebore en aan sy ma se kant van Joodse afkoms is. Hy was die tegnologie-redakteur van Breitbart.com, 'n konserwatiewe nuus-en-meningswebwerf wat in die Verenigde State van Amerika gebaseer is. Hy beskryf feminisme as kanker

## Bronne
Owendale, Noord-Kaap

**Owendale** is 'n klein gehug, 'n yl bevolkte nedersetting in die Kgatelopele Plaaslike Munisipaliteit in die Noord-Kaap op die R385-streeksroete.

## Sien ook 
* Lys van dorpe in Suid-Afrika

## Bronne
Salaah

**Salaah** (Arabies: صلوات ,صلاة) is die praktyk van gebed in die Islam. Dit is een van die Vyf Pilare van die Islam, die belangrikste pligte vir Moslems. Om salaah te maak moet 'n persoon se gedagtes in 'n toestand van rituele suiwerheid wees, wat van 'n staat van ablusie (*wuḍū*) afkomstig is. Ander, minder gebruiklike, woorde is **soembain**, **sombaing** en **sombajang**.

Soenni-Moslems moet elke dag op vyf tye salaah maak. Hierdie tye word deur die beweging van die son bepaal. Die oproep tot gebed (athaan) is noodsaaklik voor elke verpligte gebed.

Die profeet Mohammed het gesê: "Iemand wat Allah se plesier soek en met geloof op die athaan reageer, sal in die Paradys toegelaat word."

### Die vyf daaglikse gebede 
duimnael|links|230px|Gebedsposisies in Islam
[duimnael|220px|Die vyf [whaktoes (sien links).]]
Moslems bid vyf keer per dag. Dit is verpligtend vir alle Moslems wat puberteit bereik het, buiten dié wat geestelik gestrem is, te siek is, menstrueer of nageboortelike bloeding het. Dié wat siek of fisiek ongeskik is, mag bid terwyl hulle sit of lê. In teenstelling met die weeklikse Vrydaggebed is die salaah nie spesifiek aan die moskee gebonde nie. Indien meer as twee mense saam salaah maak, word die woorde en bewegings deur 'n imam gelei om dit sinchronies te hou.

Elke gebed vind op ’n spesifieke tyd (whaktoe) plaas. Dié tye word volgens die son se beweging bepaal. Die vyf salaahs is:

I. Fadjer of soeboeg – oggend; voor dagbreek

II. Thoer of zoeger – middaggebed

III. Asser – tussen die middaggebed en sonsondergang

IV. Magrieb – ná sonsondergang

V. Isjaai – laataand; voor slapenstyd

## Verwysings 
## Verdere leesstof 
*  Guy Monnot: Artikel *Ṣalāt*. In: *The Encyclopaedia of Islam. New Edition*, Band VIII, bl. 925–934.

## Eksterne skakels 
*  

* 15px Hierdie artikel is vertaal uit die Engelse Wikipedia
As-salamu alaykum

180px|duimnael|Die groet in Arabiese skrif.
Lêer:Ar-السلام_عليكم.oga
**As-salāmu ʿalaykum** (Arabies: ٱلسَّلَامُ عَلَيْكُمْ‎‎, IPA: [as.sa.laː.mu ʕa.laj.kum]) is 'n Arabiese groet wat "Vrede oor jou" beteken. Dit word gereeld deur Moslems in verskeie godsdienstige en sosiale kontekste gebruik. Die verkorte vorm van hierdie groet is *SalAam* (IPA: [sælɒm]).

Die Hebreeuse weergawe is "Shalom Aleichem" (שָׁלוֹם עֲלֵיכֶם‎‎ *shālôm ʻalêḵem*; Jiddisj: שלום־עליכם‎ *sholem aleykhem*).

*As-salam* is ook een van die 99 name van Allah.
Sydney on Vaal

**Sydney on Vaal** is 'n gehug met slegs 33 inwoners in die Frances Baard-distriksmunisipaliteit in die Noord-Kaap, Suid-Afrika.

Dit word as 'n spookdorp beskou.

## Sien ook 
* Lys van dorpe in Suid-Afrika

## Verwysings
Lakewood, Kalifornië

**Lakewood** is 'n stad en munisipaliteit volgens algemene reg in die Amerikaanse deelstaat Kalifornië se distrik Los Angeles County met 'n bevolking van 80&nbsp;048 volgens die sensus van 2010. Die stadsgebied word begrens deur Long Beach in die weste en suide, Bellflower in die noorde, Cerritos in die noordooste, Cypress in die ooste en Hawaiian Gardens in die suidooste. Die snelweg San Gabriel River Freeway (Interstate 605) loop deur Lakewood se oostelike buurte.
duimnael|links|Bouwerk aan die gang...Lakewood in 1950
Soms word na Lakewood verwys as 'n "kitsstad" - 'n sinspeling op die stad se beplande ontwikkeling enkele jare ná die Tweede Wêreldoorlog om die behuisingstekort in Los Angeles County te verlig. Lakewood het vanaf 1950 op die limaboonvelde van 'n voormalige landbouterrein ontstaan as deel van 'n grootskaalse behuisingsprojek waarvolgens 17&nbsp;500 huise binne 'n tydperk van vyf jaar op 'n industriële manier gebou is. In 1951 het die Lakewood Center Mall ontstaan as die destyds grootste winkelsentrum in die Verenigde State. Drie jaar later was Lakewood die eerste Kaliforniese nedersetting sedert 1939 wat geïnkorporeer is nadat inwoners die insluiting by naburige Long Beach verwerp het. 

Die nuut geïnkorporeerde City of Lakewood het 'n vernuwende en kostebesparende idee van die advokaat John Todd verwesenlik om munisipale administrasie en dienslewering te vergemaklik. Volgens die sogenaamde *Lakewood Plan* word munisipale dienste soos polisie, brandweer en straatonderhoud nie deur die stad self voorsien nie, maar op 'n kontrakbasis deur Los Angeles County verskaf. Lakewood het sodoende die eerste Amerikaanse "kontrakstad" geword. Intussen het 'n kwart van Kaliforniese nedersettings asook tientalle stede elders in die VSA Lakewood se voorbeeld gevolg.

Teen 1960 was Lakewood 'n vol-ontwikkelde nedersetting wat vandag steeds as die klassieke voorbeeld van 'n naoorlogse Amerikaanse voorstad beskou word.

## Verwysings
Shirehoogland

Die **Shirehoogland** is ’n uitgestrekte bergreeks oos van die Shirerivier in Malawi. Dit is sowat 130&nbsp;km lank. 

## Beskrywing 
Die hoogland is op die meeste plekke sowat 900&nbsp;m hoog en sluit verskeie berge in, soos Thyolo (1&nbsp;462&nbsp;m), Soche (1&nbsp;533&nbsp;m), Ndirande (1&nbsp;612&nbsp;m), Chiradzulu (1&nbsp;773&nbsp;m) en die Zombaplato (2&nbsp;000&nbsp;m).

Vanweë die gematigde klimaat en die moesonreëns wat soms heeljaar die waterbronne van die hoogland voed, was die voorheen feitlik onbewoonde streek baie gewild onder die koloniale Britte, wat met die verbouing van tee en hout gou ’n intensiewe plantasie-ekonomie daar gevestig het. Dit is dus nie per toeval dat die ekonomiese middelpunt van Malawi, Blantyre, ook daar geleë is nie.

Wat toerisme betref, is die Zombaplato en die nabygeleë stad Zomba ook gewild. Aktiwiteite sluit in stap in digte woude, bergklim, perdry, voëls kyk, hengel en bergfiets ry. Die steil hange van die plato bied ’n panoramiese uitsig oor die vallei, asook die Chilwameer in die noorde, Berg Mulanje in die suidooste en die Shirerivier in die weste.

## Verwysings 
*15px Hierdie artikel is vertaal uit die Duitse Wikipedia
Zombamassief

Die **Zombamassief** is ’n berg op die Shirehoogland in die suide van Malawi. 

## Beskrywing 
duimnael|links|180px|Die Mulunguzidam tydens die reënseisoen.
duimnael|links|180px|’n Dorpie op die rand van die Zombaplato, met die Ku Chawe Inn op die agtergrond.

Die massief bestaan hoofsaaklik uit siëniet, maar edel- en halfedelstene soos kwarts word ook aangetref. Dit beslaan ’n oppervlakte van sowat 130&nbsp;km2 en die hoogste piek is 2&nbsp;087&nbsp;m hoog. 

Die Zombaplato is bedek met gemengde plantegroei, maar veral dennebome kom voor; dit word geplant vir bosbou. Die Zombasaagmeul is aan die suidelike hange van die berg geleë. Op plekke waar inheemse bome voorkom, is daar ’n groot probleem met die afkap van bome vir vuurmaakhout. Vrugte soos aarbeie en braambessies word op die berg geplant vir die plaaslike mark. 

Strome loop deur die plato en daar is watervalle en klein mere. Die Mulunguzirivier ontspring op die plato en vloei deur die stad Zomba aan die voet van die berg. In 2000 is die Mulunguzidam geopen wat Zomba se reservoir van water voorsien. 

## Toerisme 
Dit is die streek se grootste toeriste-attraksie. Aktiwiteite sluit in stap, perdry, bergklim, hengel en bergfiets ry. Die plato kan per teerpad van Zomba af bereik word. Daar is verskeie soorte akkommodasie vir toeriste, soos die Ku Chawe Inn en verskeie kampeerterreine. In die stad self is daar twee hostels vir rugsakreisigers en verskeie lodges. Die plaaslike kunsmark is die ideale plek om aandenkings te koop.

Om na die bopunt van die plato te stap is ’n gewilde toeristebedrywigheid. Op helder dae kan Blantyre en die Mulanjemassief, wat albei 60&nbsp;km van daar is, gesien word. Van die westelike rand van die plato af kan die Shirerivier en die Liwonde Nasionale Park gesien word. 

## Verwysings 
*15px Hierdie artikel is vertaal uit die Engelse Wikipedia
Mulanjemassief

duimnael|250px|links|Die westelike hang van Berg Mulanje.

Die **Mulanjemassief** is ’n groot inselberg in die suide van Malawi, sowat 65&nbsp;km oos van Blantyre. Die hange rys steil vanaf die omliggende vlaktes van Chiradzulu en die Mulanje-distrik, waar tee verbou word. Dit is sedert 2025 ’n Unesco-wêrelderfenisgebied.

## Beskrywing 
Die massief is sowat 22&nbsp;x 26&nbsp;km groot en die hoogste punt, die Sapitwapiek, is 3&nbsp;002&nbsp;m hoog. ’n Groot deel van die massief bestaan uit golwende graslande op hoogtes van 1&nbsp;800 tot 2&nbsp;200&nbsp;m wat gekruis word deur diep, beboste klowe. Dit het baie individuele pieke wat tot meer as 2&nbsp;500&nbsp;m hoog is, soos die Chambe-piek, waarvan die westelike hang bekend is vir die langste rotsklim in Afrika.

Die massief is sowat 130&nbsp;miljoen jaar gelede gevorm vanweë die inpersing van magma in die aardkors. Die omringende rots is mettertyd weggekalwe en dit het die erosiebestande vulkaniese rots van die Mulanjemassief agtergelaat. Die eerste Europeër wat geskryf het dat hy die berg gesien het, was David Livingstone, in 1859, maar in argeologiese ondersoeke is bewyse gevind dat die berg sedert die Steentydperk al besoek word.

Die berg is so hoog dat dit die boonste lugvloei versteur sodat reënwolke daaromheen vorm. Dit is dus ’n belangrike bron van reënwater vir feitlik elke rivier wat deur hierdie deel van Malawi vloei. ’n Taamlike groot houtbedryf is aan die hange van die massief gevestig.

Die massief is deel van ’n beskermde bergwoudreservaat. Soveel endemiese Mulanje-sipresse (*Widdringtonia whytei*) is afgekap dat dit as bedreig beskou word en van die laaste oorblywende bome word in die park aangetref, asook ’n paar ander plante en diere waarvan baie spesies inheems aan die gebied is. Voorbeelde sluit in woudskoenlappers en ’n skaars soort voël, verkleurmannetjie, gekko, akkedis en padda. Die gebied om die park word bedreig deur ’n groeiende bevolking, die afkap van bome en indringerspesies.

Mulanje is ’n gewilde plek vir bergklim en stap en het verskeie berghutte wat deur die Malawiese Bergklub en die departement van bosbou onderhou word. Sapitwapiek is in 1894 die eerste keer uitgeklim en is nou die gewildste plek vir bergklim op die plato.

## Verwysings 
## Skakels 
* 15px Hierdie artikel is vertaal uit die Engelse Wikipedia
*   Amptelike Unesco-bladsy
*
Chongoni-rotskunsgebied

Die **Chongoni-rotskunsgebied** is in die Sentrale Streek van Malawi en bestaan uit 127 terreine op die beboste heuwels van die Malawiplato met uitbeeldings van rotskuns en  deur die jagters- en die landbougemeenskap van die Laat Steentydperk en Ystertydperk. Hierdie antieke vorm van die uitbeelding van die kulturele geskiedenis is vandag nog gewild.

Die rotskuns is op granietformasies aangebring en bestaan uit uitbeeldings wat toegeskryf word aan die Twa-jagtersgemeenskap, wat in die Steentydperk hier gewoon het, en die Chewa-landbougemeenskap, wat die gebied in die Ystertydberk bewoon het. Dit is na berig word die "digste versameling rotskuns" in Sentraal-Afrika. Die 127 terreine beslaan ’n gebied van 126,4&nbsp;km2 en is geleë aan die heuwelhange van die beboste gebied, waar dit beskerm word deur rotse wat uit die hange steek. Vyf terreine lê buite die grense van die Chongoni-woudreservaat.

## Verwysings 
;Bibliografie
*
*
*
Maravi

duimnael|250px|Die Koninkryk Maravi toe dit in die 17de eeu op sy grootste was.

**Maravi** was ’n koninkryk wat in die 16de en 17de eeu oor die grense van die hedendaagse Malawi, Mosambiek en Zambië gestrek het. Daar word geglo die moderne naam "Malawi" is afgelei van "Maravi", wat "vuurvlamme" beteken.

## Geskiedenis 
Toe die staat op sy grootste was, het dit gebiede van die Tonga- en die Tumbuka-volk noord van die Benede-Shire en wes van die Luangwa- en die Zambeziriviervallei ingesluit. Die Maravi-heersers het tot die Mwale-matriargaat behoort en die titel "Kalonga" gehad. Hulle het regeer vanaf Manthimba, die administratiewe hoofstad, en was die dryfkrag agter die staat se stigting. Intussen het die patriargale Banda-clan, wat tradisioneel helers, wysgere en metallurge opgelewer het, die godsdienstige sake vanaf hul hoofstad, Mankhamba, behartig.

Ná kontak met die Portugese het handel in artikels soos krale en porselein toegeneem. In die 19de eeu het die staat begin agteruitgaan en die Maravi's is dikwels deur hul bure die Yao aangeval en as slawe geneem. David Livingstone het die Njassameer in 1859 besoek en Protestantse sendelinge het kort daarna gevolg.

"Maravi" is dus ’n algemene naam van die volke van Malawi, Zambië, Mosambiek en die ooste van Zimbabwe. Chichewa, wat ook Chinyanja genoem word en in Malawi en Zambië en in ’n mindere mate Mosambiek gepraat word, is die belangrikste taal wat in die ryk ontstaan het.

## Verwysings 
*15px Hierdie artikel is vertaal uit die Engelse Wikipedia

## Eksterne skakels 
*Maravi-kultuur
*Geskiedenis van Maravi
Alawiete

Die **Alawiete** (علويون, DMG-transliterasie: ʿAlawīyūn) of **Nusairiërs** (نصيريون Nuṣairiyūn) is 'n godsdienstige gemeenskap in die Nabye Ooste wat sy oorsprong in laat 9de eeuse Irak het en dikwels by die Sjiïetiese spektrum van Islam gereken word, al volg hulle afwykende geloofsoortuigings en erken onder meer Imam Ali as 'n inkarnasie van God. Hulle moenie verwar word met Turkse en Koerdiese Aleviete nie, 'n geloofsgemeenskap wat in die sogenaamde Kizilbasj-tradisie staan. Soms word na Alawiete as 'n Gnostiese gemeenskap in Islam verwys. Een van die besonderhede van hul geloof is dat religieuse oortuigings geheim gehou word. 'n Klein groep ingewydes tree as godsdienstige leiers op.

[duimnael|links|Die verspreiding van Alawiete in die [Levant van Libanon, Sirië en Turkye]]
[duimnael|links|Alawiete tydens 'n feestelikheid in Sirië tydens die [Tweede Wêreldoorlog]]
Die meeste aanhangers van Alawitiese Islam word tans in Sirië, Turkye en Libanon aangetref. Die tradisionele kerngebied van Alawitisme strek van die Turkse provinsie Hatay in die noorde suidwaarts oor die Siriese kusgebergte Djebel Ansariye tot die Akkar-vlakte van Noord-Libanon. In die ooste word dit deur die Orontes-rivier begrens. In Hatay word Alawitiese gemeentes hoofsaaklik in en rondom Antakya en Samandağ asook in die kusvlakte van İskenderun aangetref.

Buite dié gebied is daar ook Alawitiese nedersettings in die Siriese binneland, in die gebiede rondom die goewermente van Hama en Homs en op die Golanhoogtes asook in die Turkse Çukurova-vlakte (Kilikië) in en rondom Mersin, Tarsus en Adana. As gevolg van binnelandse en migrasie oor grense heen het in die 20ste eeu ook Alawitiese gemeentes in Damaskus, in die Libanese stad Tripoli en in verskeie westerse lande ontstaan. Daar is geen presiese statistieke oor die aantal aanhangers van Alawitisme nie. Na ramings is daar sowat vier miljoen Alawiete wêreldwyd.

Alawiete hou verskeie herdenkings soos:
* Eid-oel-Fiter, Eid-oel-Adha en die nag in die middel van die maand Sja'ban as Islamitiese vieringe,
* die Ghadir-fees op 18 Dhu'l Hidjdja ter herdenking van die deur die Sjiiete aanvaarde instelling van Ali deur Mohammed by Ghadir Chumm, die Mubahala-fees, die Firāsj-fees, Asjoera en die herdenking van die moord op Oemar ibn al-Chattab as Sjiitiese feeste,
* die Christelike Kers- en Paasfeeste,
* Nouruz en Mehrgan as Persiese feeste,
* en 17 Maart as Nusairitiese fees, ter herdenking van 'n wonderwerk, wat Hasan al-ʿAskarī met die hul van Bāb Muhammad ibn Nusair kon doen.

## Verwysings 
## Eksterne skakels 
*  
*
Qasim Amin

**Qasim Amin** (Arabies: قاسم أمين; ; 1 Desember 1863, in Alexandrië &ndash; 22 April 1908, in Kaïro) was 'n Egiptiese juris, Islamitiese Modernis en een van die stigters van die Egiptiese Nasionale Beweging en die Universiteit van Kaïro.

Qasim het vroueregte in Egipte beklemtoon, en word as die Arabiese wêreld se "eerste feminis" beskou, alhoewel hy eers laat in die ontwikkeling van die pleit vir vroueregte daarby aangesluit het. Volgens hom is die bevryding van die vrou 'n noodsaaklike voorwaarde vir die bevryding van die Egiptiese samelewing van buitelandse oorheersing. In sy boek *The Liberation of Women* (1899) verduidelik hy sy stelling met passasies uit die Koran en Hadithat van die profeet Mohammed.

Amin word sterk beïnvloed deur die werke van Charles Darwin en het gesê dat "as Egiptenare nie op Europese lyne gemoderniseer kan word nie en as hulle 'nie suksesvol kan meeding in die stryd om oorlewing nie, hulle uitgeskakel sal word.' Hy is ook beïnvloed deur die werke van Herbert Spencer en John Stuart Mill wat betoog het vir die gelykheid van die geslagte. Amin het geglo dat die verhoging van vrouens se status in die samelewing die land baie sou verbeter. Sy vriendskappe met Muhammad Abduh en Saad Zaghloul het ook hierdie denke beïnvloed. Amin het tradisionele Moslems die skuld gegee vir Egiptiese vroulike onderdrukking en gesê dat die Koran nie hierdie onderwerping geleer het nie, maar dat dit vroueregte ondersteun.

Hy is gebore in 'n aristokratiese gesin en sy vader was 'n goewerneur van Diyarbekir Elayet, en sy moeder die dogter van 'n Egiptiese aristokraat. Amin het op 17 by ‘n skool in regte klaargemaak en was een van sewe en dertig om 'n regeringsbeurs te ontvang om aan die Universiteit van Montepellier, Frankryk, te studeer. Daar word gesê dat hy daar beïnvloed is deur die Westerse lewenstyl, veral die behandeling van vroue. Dit sou binnekort sy rolmodel wees in sy stryd om die Egiptiese vroue te bevry. Sy kruistog het begin toe hy in 1894 'n weerlegging, *Les Egyptiens*. In reaksie op  M. Le duc d'Harcourt, op Duke d'Harcourt se werk (1893) geskryf het, wat die Egiptiese kultuur en sy vrouens afgegradeer het.

Amin, wat nie tevrede was met sy eie weerlegging nie, het in 1899 ''Tahrir al mara'a* (*The Liberation of Women'') geskryf, waarin hy Egiptiese vroue se "sluier", hul gebrek aan opleiding en hul "slawerny" aan Egipties mans beskuldig het as die oorsaak van Egipte se swakheid.  Hy het geglo dat Egiptiese vroue die ruggraat van 'n sterk nasionalistiese volk is en dat hul rolle in die samelewing drasties moet verander om die Egiptiese volk te verbeter. Amin is dwarsdeur Egipte bekend as 'n lid van die intellektuele samelewing wat verbindings tussen onderwys en nasionalisme getrek het wat gelei het tot die ontwikkeling van die Universiteit van Kaïro en die Nasionale Beweging gedurende die vroeë 1900's.

## Sien ook 
* Lys van Egiptiese skrywers

## Verwysings
Omar Mateen

duimnael|Omar Mateen

**Omar Mateen**, gebore as *Omar Mir Seddique*, (16 November 1986 – 12 Junie 2016) was 'n Amerikaanse Islamitiese terroris.

Hy het in 'n gewapende aanval op die Pulse homoklub in Orlando, Florida in die Verenigde State 50 mense gedood en 53 gewond. Hy het eers die 911-nommer van die polisie gebel om 'n eed van trou aan ISIS af te lê en sy naam te gee. Hy het toe die nagklub om 2 uur die oggend binnegegaan en met 'n outomatiese wapen begin skiet. Later het hy gyselaars gevangegeneem. Drie uur later het veiligheidsmagte hom gedood. Omar was 'n Amerikaanse burger van Afgaanse afkoms. Die FBI het hom vroeër ondersoek vanweë kontakte met Moner Mohammed Abusalha, 'n terroris wat in Sirië 'n selfmoordaanslag gepleeg het. Abusalha en Mateen het in dieselfde dorp Fort Pierse gewoon, maar kontak was minimaal.

## Verwysings
Mangochi

**Mangochi** is ’n dorp in die Suidelike Streek van Malawi. Dit is naby die suidpunt van die Malawimeer geleë en is voorheen **Fort Johnston** genoem. In 2008 het dit ’n inwonertal van 51&nbsp;429 gehad.

## Geskiedenis 
[duimnael|180px|links|Die kloktoring in Mangochi wat ter ere van [Victoria van die Verenigde Koninkryk|koningin Victoria opgerig is.]]

Mangochi is in die 1890's deur die koloniale administrateur sir Harry Johnston op die wesoewer van die Shirerivier gestig as ’n verdedigingspos van die Sentraal-Afrikaanse Federasie. Hierna was Fort Johnston, soos dit toe bekend was, ’n belangrike slawemark en administratiewe sentrum.

Die dorp is 470&nbsp;m bo die seespieël en lê tussen die meer en die Shirerivier,

## Beskrywing 
[links|duimnael|240px|Die Bakili Muluzi-brug oor die [Shirerivier.]]

Mangochi is as ’n landbousentrum gevestig wat die verbouing van tabak, katoen en grondboontjies insluit.

Mangochi is net weg van die M3-pad geleë. Daar is ook ’n Swahili-nedersetting.

## Toerisme 
Mangochi word deur Lonely Planet beskryf as ’n dorp met ’n "effense Swahili-gevoel", met palmbome, Arabies-tipe mense en kokosneute wat op straat verkoop word.

## Verwysings 
## Eksterne skakels 
* MSN-kaart
* MSN-kaart
*15px Hierdie artikel is vertaal uit die Engelse Wikipedia
Roodepan

**Roodepan** is 'n groot kleurlingtownship van Kimberley in die Sol Plaatje Plaaslike Munisipaliteit. 

Die township het 'n inwonertal van 20&nbsp;263

## Verwysings 
## Sien ook 
* Lys van dorpe in Suid-Afrika
Leo Buscaglia

**Felice Leonardo "Leo" Buscaglia** PhD (31 Maart 1924 – 12 Junie 1998), ook bekend as "dr. Liefde," was 'n Amerikaanse skrywer/ motiveringspreker en 'n professor in die Departement van Spesiale Onderwys aan die Universiteit van Suid-Kalifornië.

## Biografie 
Felice Leonardo Buscaglia is gebore in Los Angeles, CA op 31 Maart 1924 in 'n familie van Italiaanse immigrante. Hy het sy vroeë kinderjare in Aosta, Italië, deurgebring voor sy terugkeer na die Verenigde State om sy opleiding voort te sit. Hy het gegradueer aan die *Theodore Roosevelt High School*  (Los Angeles). Hy het tydens die Tweede Wêreldoorlog diens gedoen in die Vloot en daarna ingeskryf by die Universiteit van Suid-Kalifornië (*USC*) waar hy drie grade verwerf het (BA 1950; MA 1954; PhD 1963) voordat hy by die fakulteit aangesluit het. Met sy aftrede is Buscaglia aangewys as reisende professor ─  een van slegs twee sulke benoemings op daardie tydstip.

## Selfmoord van 'n student 
Terwyl Buscaglia doseer het by USC was hy diep ontroer deur die selfmoord van 'n student.  Hy het die mensdom se afgestompdheid bepeins en die sin van die lewe ondersoek;  hy het 'n klas begin aanbied genaamd *Love 1A*. Dit het die basis gevorm vir sy eerste boek wat eenvoudig "LOVE" getiteld was. Die *Public Broadcasting System* (PBS) het hom as 'n dinamiese spreker ontdek en sy gebeeldsende lesings het groot gewildheid verwerf in die 1980's. Sy praatjies is gewoonlik uitgesaai tydens fondswerwingsveldtogte en was op 'n tyd een van die grootste inkomsteverdieners van al PBS se programme. As gevolg van die nasionale blootstelling en die opregte storievertel-styl van sy boeke het al sy titels nasionale Topverkopers geword ─ waarvan vyf selfs gelyktydig op die New York Times se Topverkoperslys was.

## Afsterwe 
Buscaglia is aan 'n hartaanval oorlede op 12 Junie 1998 by sy huis in Glenbrook, Nevada, naby Lake Tahoe. Hy was 74.

## Bibliografie 
# *Love* (1972)
# *The Way of the Bull* (1973)
# *The Fall of Freddie the Leaf* (1982)
# *Living, Loving and Learning* (1982)
# *Loving Each Other* (1984)
# *Amar a los demás* (1985)
# *Personhood* (1986)
# *Bus 9 to Paradise* (1987)
# *Papa My Father* (1989)
# *Because I Am Human* (1972)
# *The Disabled and Their Parents: A Counseling Challenge* (1983)
# *Seven Stories of Christmas Love* (1987)
# *A Memory for Tino* (1988)
# *Born for Love* (1992)

## Verwysings
Monkey Bay

**Monkey Bay**, of **Lusumbwe**, is ’n dorp in die Mangochi-distrik in die Suidelike Streek van Malawi. Dit is op die oewer van die Malawimeer geleë en het een van die land se belangrikste hawens. Die bevolking is sowat 14 591 (in 2008).

Die huise op die dorp is eenvoudig en van klei, en min huishoudings kan elektrisiteit bekostig, aangesien net die aansluitingskoste drie keer soveel as die gemiddelde maandelikse loon is.

## Demografie 
## Fasiliteite 
Daar is ’n supermark en ’n mark in Monkey Bay. Op 22 Februarie 2010 het die eerste bank sy deure hier geopen. Daar is ook verskeie gastehuise.

Busse loop van die dorp na Lilongwe en Blantyre en terug. Twee passasiersveerbote vaar elke week op die Malawimeer tussen Monkey Bay en Chilumba: die *MV Ilala* en *Mtendere*.

Die Nankhwala Katolieke Skool is op die dorp, asook ’n kleinerige hospitaal en ’n polisiekantoor. Dit is ook die hoofkwartier van die vloot met ’n bemanning van 220.

## Verwysings 
## Eksterne skakels 
*15px Hierdie artikel is vertaal uit die Engelse Wikipedia
Sjeik Abubakr Ahmad

**Sjeik Abubakr Ahmad** (Arabies: الأستاذ الشيخ ابوبكر أحمد) ook bekend as **A.P Aboobacker Musliyar** (Malayalam: കാന്തപുരം എ.പി. അബൂബക്കർ മുസ്ലിയാർ *Kāntapuraṃ Ě.pi. Abūbakkar Musliyār*) is 'n leier van Soennitiese Moslems in Indië. Sheikh Abubakr Ahmad is die sekretaris-generaal van die *All India Muslim Scholars Association* (All India Sunni Jamiyyathul Ulama), stigter en kanselier van die Markazu Ssaquafathi Ssunniyya wat in Karanthur, Kozhikode, Kerala geleë is. Hy is ook die hoof-beskermheer van die Sunni-jeugvereniging en die sekretaris-generaal van die *Samastha Kerala Sunni Jamiyyathul Ulama*.

## Godsdienstige en sosiale standpunte 
Sjeik Abubakr het Islamitiese ekstremisme veroordeel. Hy het verklaar dat militante groepe soos die Islamitiese Staat (ISIS) besig is om 'n godsdiens wat vrede en verdraagsaamheid bevorder, te belaster.

Hy het kommentaar teen geslagsgelykheid gelewer maar het later uitgeklaar dat hy die Indiese grondwet sal handhaaf.

## Boeke 
Sjeik Abubakr Ahmad het talle boeke geskryf, daarbenewens kan hy Arabies, Engels, Oerdoe, Tamil en Malayalam praat.

### Arabies 
* Ismathul Anbiya (**عصمة الأنبياء**)
* Assiyasathul Islamiyya (**السياسة الإسلامية**)
* Al Vahdathul Islamiyya (**الوحدة الإسلامية**)
* Al Ithibau wal Ibthidau (**الاتباع والابتداع**)
* Riyadhu Thalibeen (**رياض الطالبين**)
* Idharul Farah Wassuroor bi Meeladi Nnabiyyil Mabroor (**اظهار الفرح والسرور بميلاد النبي المبرور**)
* Almoulidu Rraviyy (**المولد الروي**)
* Tha'adeemul Akabir wahthiramu Sha'air (**تعظيم الأكابر واحترام الشعائر**)
* Faidanul Muslsalath Fee Bayanil Ijazah Al Muthadavilah (**فيضان المسلسلات في بيان الاجازة المتداولة**)
* Tariqathu thasawwuf (**طريقة التصوف**)
* Al Barahin ul Qat’iyyah fir Raddi Alal Qadiyaniyyah (**البراهين القطعة في الرد على القاديانية**)
* Adillathu Salatit Tarawih (**أدلة صلاة التراويح**)
* Eesal ut Tawab Li Inqaz il Mayyiti Min al Eqab (**ايصال الثوب لإنقاذ الميت من العقاب**)

### Ander werke 
* *Thoughts of the Muslim World*
* *An Introduction to the Study of Islam*
* *The Hajj*
* *The American Diary*
* *The Holy Prophets*
* *Congregational Prayer in Islam*
* *Women and the Friday Prayer*
* *Thareeqat - a Study*

## Bronne
Lindequesdrif

**Lindequesdrif** is 'n area van landbouhoewes, tussen Vanderbijlpark en Potchefstroom, in die oostelike hoek van Noordwesprovinsie van Suid-Afrika. 

Dit lê op die noorderoewer van die Vaalrivier naby Sasolburg en die grens met die Vrystaat.

## Sien ook 
* Lys van dorpe in Suid-Afrika

## Verwysings
Nkhata Bay

**Nkhata Bay**, of net **Nkhata**, is die hoofstad van die Nkhata Bay-distrik in Malawi. Dit is aan die oewer van die Malawimeer en oos van Mzuzu geleë en is een van die meer se belangrikste hawens. Die bevolking in 2008 was 14&nbsp;722.

Die dorp is 413&nbsp;km van Lilongwe, Malawi se hoofstad, en 576&nbsp;km van Blantyre, die land se ekonomiese sentrum. Dit is die tweede besigste oord aan die meer.

## Geskiedenis 
Die voorouers van Nkhata se inwoners was die Tonga. In die 19de eeu is hulle dikwels aangeval deur die Ngoni, wat noord gevlug het om onder die heerskappy van die Zoeloe-king Shaka in Suid-Afrika uit te kom.

## Demografie 
### Taal 
Chichewa is die taal wat in hospitale, kerke, koerante en oor die radio verkies word, hoewel die mense in die Noordelike Streek hoofsaaklik Chitumbuka praat. Tonga is die belangrikste taal in Nkhata Bay se skole; dit word sowat 92% van die tyd gebruik.

## Ekonomie en geriewe 
links|duimnael|240px|Die MV Ilala verlaat Nkhata Bay.

Nkhata Bay is afhanklik van vis. Die grootste bedryf is egter landbou, veral die verbouing van kassawe (broodwortel). Daar is ook rubberplantasies. Verder is toerisme ’n groot bron van inkomste.

Nkhata Bay is ’n hawedorp wat deur die stoomboot MV Ilala aangedoen word. Die boot vaar op die meer van Monkey Bay in die suide van die land na Chilumba in die noorde, via Likoma-eiland en Chizumulu. ’n Nuwe veerbootdiens is in 2013 ingestel tussen Nkhata Bay en Mbamba Bay in Tanzanië.

Minibusse loop gereeld van die dorp na Mzuzu, Chintheche, Nkhotakota en Salima. Groter busse kan na Blantyre, Mzuzu en Karonga gehaal word.

Daar is kroeë, restaurante, twee kruidenierswarewinkels, ’n busstasie, klerewinkels en ’n mark in Nkhata Bay. Verder is daar vier banke, ’n paar internetkafees, ’n hospitaal, pokantoor, polisiekantoor en openbare telefone.

## Toerisme 
Nkhata Bay word deur Lonely Planet beskryf as "Karibies-agtig". Daar is verskeie gastehuise en lodges vir toeriste.

Die dorp was eens deel van rugsakstappers se roete oor land tussen Oos-Afrika en Kaapstad, Suid-Afrika, maar die stappers se getalle het in onlangse jare afgeneem. Die opening van die Njajay Lodge het ook meegebring dat mense met meer geld in dié deel van Malawi vakansie hou.

## Verwysings 
## Eksterne skakels 
* MSN Map

*15px Hierdie artikel is vertaal uit die Engelse Wikipedia
Chilwameer

Die **Chilwameer** is die tweede grootste meer in Malawi naas die Malawimeer. Dit is in die ooste van die Zomba-distrik, naby die grens met Mosambiek. Dit is sowat 60&nbsp;km lank en 40&nbsp;km breed, en word omring deur uitgebreide moeraslande. Daar is ’n groot eiland, Chisi-eiland, in die middel.

duimnael|links|Die wesoewer van die Chilwameer met Chisi-eiland agter.

Die meer het geen uitvloei nie en die watervlak word in ’n groot mate beïnvloed deur seisoenreëns en somerverdamping. In 1968 het die meer verdwyn weens ’n groot droogte. Toe David Livingstone dit in 1859 besoek het, het hy berig die meer se suidgrens strek tot by die Mulanjemassief, wat beteken dit moes minstens 32&nbsp;km langer gewees het as vandag. Die Deense Internasionale Ontwikkelingsagentskap werk saam met die Malawiese regering om die meer en moeraslande te bewaar. Die Lake Chilwa Basin Climate Change Adaption Programme (LCBCCAP) is ingestel om die sensitiewe gebied te bewaar – dit is nie net ’n belangrike moerasland vir die plaaslike dierelewe nie, maar ook ’n groot bron van visprodukte in die streek.

Sowat 335 dorpies met meer as 60&nbsp;000 inwoners vang vis in die meer – tot 17&nbsp;000 ton per jaar, of 20% van al die vis wat in Malawi gevang word. Om die meer is omtrent 1,5&nbsp;miljoen voëls van sowat 160 verskillende spesies. Van hulle migreer jaarliks van Siberië af.

Die menslike bevolking om die meer is dig en groei steeds aan; watervoëls word vir kos gevang en ’n oormaat hengelelaars skep probleme. Pogings word aangewend om te verseker daar word op ’n volhoubare manier gejag.

## Verwysings 
## Eksterne skakels 
*
* 15px Hierdie artikel is vertaal uit die Engelse Wikipedia
Rammulotsi

**Rammulotsi** is 'n Swart township, direk noord van Viljoenskroon geleë in die Noord-Vrystaat van Suid-Afrika.

## Verwysings
Maokeng

**Maokeng** is 'n groep Swart woonbuurte, direk wes van Kroonstad geleë in die Noord-Vrystaat van Suid-Afrika.

## Verwysings
Schonkenville

**Schonkenville** is 'n gemengde-ras woonbuurt in Parys in die Vrystaat-provinsie van die Republiek van Suid-Afrika.

## Verwysings
Mafahlaneng

**Mafahlaneng** is 'n township van Tweeling. Dit is in die Oos-Vrystaat, tussen Reitz en Frankfort geleë. 
duimnael|links|Refeng Thabo Hoërskool in Mafahlaneng-township

## Bron
Qalabotjha

**Qalabotjha** is die township van Villiers, 'n dorp aan die Vaalrivier in die Oos-Vrystaat.

## Verwysings
Refengkgotso

**Refengkgotso** is 'n township van Deneysville in die verrenoorde van die Vrystaat, in Suid-Afrika.

## Verwysings
Zamdela

**Zamdela** is 'n township van Sasolburg in Metsimaholo Plaaslike Munisipaliteit in die verrenoorde van die Vrystaat, in Suid-Afrika.

## Verwysings
Los Angeles Internasionale Lughawe

**Los Angeles Internasionale Lughawe** (IATA: **LAX**, ICAO: **KLAX**, FAA LID: **LAX**) is die grootste en besigste lughawe in die Groter Los Angeles-gebied en die Amerikaanse deelstaat Kalifornië asook een van die belangrikste internasionale lughawens in die Verenigde State.
duimnael|links|Stralers van buitelandse lugrederye by die Internasionale Tom Bradley-terminaal, genoem na 'n vroeëre burgemeester
duimnael|links|*Super Shuttle*-mikrobusse staan gereed vir passasiers
duimnael|links|Die lughawe is in die Westchester-buurt van Los Angeles se Westside geleë
Daar word dikwels na die lughawe verwys volgens sy IATA-kode as LAX (uitgespreek as L-A-X). LAX is in die suidweste van Groter Los Angeles aan die Stille Oseaan geleë, tussen die stadsbuurt Westchester in die noorde en die onafhanklike munisipaliteit City of El Segundo in die suide. Die lughawe is in besit van en word bestuur deur *Los Angeles World Airports*, 'n agentskap van Los Angeles se stadsregering wat vroeër as die Departement van Lughawens (*Department of Airports*) bekendgestaan het.

## Verkeer en statistieke 
[duimnael| ’n [Avianca Airbus A321 met twee American Airlines en een JetBlue vliegtuig in die agtergrond]]
[duimnael|221x221px| 'n [United Airlines|United 737-800 en 'n Lufthansa 747-400 wat taxi]]

### Besigste binnelandse roetes 
### Besigste internasionale roetes 
### Lugdiens markaandeel 
## Verwysings 
## Eksterne skakels 
;Media
* *High Pressure Aviation Films: Landing in Los Angeles | B777 Cockpit View 4K*
Strandfontein, Kaapstad

:*Moet nie verwar word met die dorpie Strandfontein verder noord teen die Weskus nie.*

**Strandfontein** is 'n klein voorstad van Kaapstad. Volgens die 2011-sensus het Strandfontein 'n bevolking van 758 gehad.

## Verwysings
Nquthu

**Nquthu** is 'n dorp in Umzinyathi-distriksmunisipaliteit in die KwaZulu-Natalprovinsie van Suid-Afrika. Die dorp is ook die setel van die Nquthu Plaaslike Munisipaliteit.

## Sien ook 
* Lys van dorpe in Suid-Afrika

## Verwysings
Mutale

**Mutale** is 'n dorp in Collins Chabane munisipaliteit in die Vhembe-distriksmunisipaliteit in die Limpopoprovinsie van Suid-Afrika. Die dorp is op die linkeroewer van die Mutalerivier.

## Sien ook 
* Lys van dorpe in Suid-Afrika

## Verwysings
Shakadza

**Shakadza** is 'n nedersetting in die Musina Munisipaliteit van Vhembe distrik, in die Limpopoprovinsie van Suid-Afrika. Dit is net suid van die grens met Zimbabwe naby die Limpoporivier geleë.

## Sien ook 
* Lys van dorpe in Suid-Afrika

## Verwysings
Spuitbeton

duimnael|'n Werker spuit beton op 'n staaldraadkonstruksie
[duimnael|Spuitbeton word onder meer gebruik om rotswande te stabiliseer en stortings te voorkom, soos by dié rotswand naby [Auckland in Nieu-Seeland]]
**Spuitbeton**, ook **spuitsement** genoem, is sementbeton wat met lugdruk (pneumaties) deur saamgeperste lug op voorwerpe gespuit en deur die botsingenergie verdig word. Dit word versterk deur middel van staaldrade of -stawe en/of vesels. Daarnaas word ook staal- of sintetiese vesels ter stabilisering van spuitbeton gebruik, soos in tonnelbou of vir betonhellings.

Al is spuitbeton geen besondere soort beton nie, word dit nogtans volgens 'n spesiale metode as 'n droë of nat mengsel vervaardig. In Amerikaanse Engels word dan ook met spesifieke terme na droë (*gunite*) en nat spuitbetonmengsels (*shotcrete*) verwys. Die nat variant kan tegelykertyd gespuit en gekompakteer word, danksy die hoë druk wat by die spuitproses ontstaan. Dit kan op 'n groot verskeidenheid horisontale of vertikale oppervlakke gespuit word. So is dit 'n uiters gewilde boumateriaal vir swembaddens.

## Verwysings
Protektoraat

’n **Protektoraat** is volgens die moderne internasionale reg ’n afhanklike of onontwikkelde gebied wat plaaslike outonomiteit en ’n mate van onafhanklikheid geniet terwyl dit steeds die opperheerskappy van ’n groter soewereine staat erken. Hulle verskil van kolonies in die sin dat hulle plaaslike leiers het en daar min immigrasie is van die groter staat af, en van beskermde gebiede wat volle onafhanklikheid behou maar onder die beskerming van ’n ander staat staan.

Protektorate was in die Middeleeue ’n algemene verskynsel toe ook feodalisme baie as bestuursvorm voorgekom het. Hulle het deel uitgemaak van die leenstelsel, waar graafskappe en hertogdomme onder beskerming van konings was. Met die groeiende staatsbewussyn van lande soos Frankryk is hierdie feodale opvatting en versnippering verder uitgebrei tot ’n sterker mag van die sentrale gesag, ten koste van die bevoegdhede van die protektorate.

In beginsel kan ’n staat self ’n sterker staat se beskerming vra as dit byvoorbeeld deur magte van buite bedreig word, maar daar is nie in die praktyk baie voorbeelde daarvan nie. ’n Moontlike voorbeeld kan Slowakye wees, wat Duitsland in 1939 as sy beskermheer aangeneem het weens aanvalle deur Hongarye en Pole, al kan die vrywilligheid daarvan betwyfel word. Nog ’n voorbeeld is Egipte, wat van 1882, ná die oproer van Ahmed Urabi, tot 1922 onder protektoraat van die Verenigde Koninkryk gestaan het.

Teenswoordig kan Monaco steeds beskou word as ’n protektoraat onder opperheerskappy van Frankryk.

## Verwysings 
*15px Hierdie artikel is vertaal uit die Nederlandse Wikipedia
Shamima Shaikh

**Shamima Salahuddin Shaikh** (14 September 1960 - 8 Januarie 1998) was 'n wel-bekende Suid-Afrikaanse vroueregte-aktivis, noemenswaardige Islamitiese feminis en joernalis.

## Lewensgeskiedenis 
Shamima Salahuddin Shaikh is op 14 September 1960 in Louis Trichardt gebore. Sy was die tweede uit die ses kinders van Salahuddin en Mariam Shaikh.

Nadat sy haar eerste skooljare voltooi het, het haar gesin na Pietersburg verhuis. Sy het in 1978 gematrikuleer en daarna studeer sy aan die Universiteit van Durban-Westville om 'n BA-graad in Arabies en Sielkunde te verwerf.

In 1984 het sy betrokke by die Azanian People’s Organisation (AZAPO) geraak en in 1985 is sy verkies as een van die lede van die uitvoerende komitee van die Islamitiese Vereniging van UD-W. Op 4 September 1985 is Shamima in hegtenis geneem in verband met die verspreiding van pamflette wat 'n verbruikersboikot teen Wit-ondernemings bevorder het. Op 20 Desember 1987 trou sy met haar mede-aktivis Na'eem Jeenah, hulle het twee kinders.

Sy was die redakteur van al-Qalam, 'n Moslem-gemeenskapkoerant van die Moslemjeugbeweging van Suid-Afrika. Onder haar redaksie was al-Qalam die vlagskip vir 'n progressiewe uitdrukking van Islam in Suid-Afrika. In 1993 het Shamima die Taraweeh-gebede by die 23ste Straat-moskee in Fiestas, Johannesburg gelei.

Sy het verklaar dat die Moslemgemeenskap moet in die 1994-verkiesings vir bevrydingsbewegings soos die African National Congress (ANC) en die Pan Africanist Congress (PAC) stem.

In April 1997 het sy die Hajj-pelgrimstog na Mekka onderneem.

As gevolg van kanker is sy op 8 Januarie 1998 / 9 Ramadan 1418, oorlede. Die gebede by haar begrafnis is op haar versoek, deur 'n vrou (haar vriendin Farhana Ismail) gelei.

## Publikasies 
Sy het twee manuskripte geskryf,
* *Journey of Discovery: A South African Hajj*
* *Women & Islam – The Gender Struggle in South Africa: The Ideological Struggle*

## Bronne
Gewone duikstormvoël

Die **Gewone duikstormvoël** (*Pelecanoides urinatrix*) is 'n stormvoël en standvoël wat in die Tristangroep-eilande asook Marion- en Prins Edward-eilande leef. Hulle word moeilik onderskei van die Kleinduikstormvoël; hulle verskil net in grootte en die fatsoen van die snawel. Hulle is alleenlopers of kom in klein groepies voor. Die voël word 20&nbsp;cm lank. In Engels staan die voël bekend as die *Common Diving-Petrel*.

## Sien ook 
* Alfabetiese lys van Suid-Afrikaanse voëls
* Lys van Suid-Afrikaanse voëls (Groepeer)
* Lys van Suider-Afrikaanse voëls volgens wetenskaplike name

## Bron 
* *Newman se Voëls van Suider-Afrika.* Struik Nature. Gedenkuitgawe 2010. 

## Verwysings
Aloe jucunda

***Aloe jucunda*** is 'n bedreigde dwergaalwyn  wat deel van die Asphodelaceae familie is. Die spesie is endemies aan Somalië.

## Beskrywing 
Die plante is stamloos of met baie kort stamme; suierlote ontstaan gereeld en die plante vorm dan digte groepe tot 50&nbsp;cm breed.  Die blare-rosette is gewoonlik nie hoër as 35&nbsp;cm nie. Daar is gewoonlik nie meer as 12 blaartjies nie en hulle is omtrent 4&nbsp;cm lank en 2-5 cm breed. Die boonste vlak van die blaartjies is gewoonlik groen as die plantjies hoofsaaklik in die skaduwee groei, maar word ligbruin in skerp sonlig. Dit het ook talle liggroen tot wit kolle. Die onderste vlak het ’n donkergroen kleur en is ook gevlek. In die middel van die onderste vlak van die blaar tref mens 'n paar ligbruin hakies aan. Daar is klein rooi-bruin dorinkies op die rande van die blare. Die bloeiwyse is enkelvoudig en omtrent 33&nbsp;cm hoog. Die blomblare het ’n diep-pienk kleur. Die filamente is lemoengeel.

In Somalië word hulle gewoonlik op kalksteengrond aangetref en wel op noordelike hellings. In Johannesburg blom hulle gewoonlik in Januarie.

## Galery 

Aloe jucunda (4282802853).jpg
Aloe jucunda2.JPG
Aloe jucunda - Orto botanico - Rome, Italy - DSC00009.jpg
Aloe jucunda, Conservatoire botanique national de Brest 06.jpg
Aloe jucunda03.jpg
Aloe jucunda, flower.jpg
1 small Aloe jucunda in flower.jpg|Aloe jucunda in blom

## Sien ook 
* Lys van aalwynspesies

## Verwysings 
## Bronnelys 
* G.W. Reynolds, The Aloes of Tropical Africa and Madagascar, The Trustees of The Aloes Book Fund, Mbabane, 1966, p. 48-51
* Plants of the World Online
Kerguelenseeswael

Die **Kerguelenseeswael** (*Sterna virgata*) is seeswael wat in die Marion- en Prins Edward-eilande leef. Die voël is 31&nbsp;cm lank en vreet insekte wat hulle op oop grasvlaktes vang. Dit staan ook bekend as die *Kerguelensteretjie* en in Engels staan die voël bekend as die *Kerguelen tern*.

## Identifikasie 
Die voël is donkerder grys as die Arktiese sterretjie. Die stert is grys, onder die vlerke is dit ook grys en die snawel is korter en smaller. Die jong voël is donkerder en duideliker gestreep as die jong Grysborssterretjie.

## Sien ook 
* Alfabetiese lys van Suid-Afrikaanse voëls
* Lys van Suid-Afrikaanse voëls (Groepeer)
* Lys van Suider-Afrikaanse voëls volgens wetenskaplike name

## Bron 
* *Newman se Voëls van Suider-Afrika.* Struik Nature. Gedenkuitgawe 2010. 

## Verwysings
Kleinskedebek

Die **Kleinskedebek** (*Chionis minor*) is 'n algemene standvoël wat op Marion-eiland en die Prins Edward-eilande nesmaak. In Engels staan die voël bekend as die *Black-faced sheathbill*.

## Identifikasie 
Die voël word tot 38cm lank en is ietwat plomp, wit met 'n swart snawel. Die bene en gesigsvel is pienk.

Hulle leef as pare of in klein groepies saam digby pikkewynkolonies en op kusgrasvlaktes. Hulle vreet pikkewynkarkasse en eiers asook gebraakte kos wat hulle kry wanneer hulle pikkewyne wat kuikens voer, versteur.

## Sien ook 
* Alfabetiese lys van Suid-Afrikaanse voëls
* Lys van Suid-Afrikaanse voëls (Groepeer)
* Lys van Suider-Afrikaanse voëls volgens wetenskaplike name

## Bron 
* *Newman se Voëls van Suider-Afrika.* Struik Nature. Gedenkuitgawe 2010. 

## Verwysings
Hunsberge

Die **Hunsberge** is 'n bergreeks in die suide van Namibië (Karas). Die grootste enkele bergspits is 'n 1&nbsp;636&nbsp;m hoë piek.

## Eksterne skakels 
*
Ali Raymi

**Ali Raymi** (Mekka, 7 Desember 1973 – Sana'a, Jemen, 23 Mei 2015) was 'n Jemeense bokser en vlieggewigwêreldkampioen.

Uit 'n totaal van 25 gevegte het Ali 25 gewen, waarvan 25 oorwinnings met 'n uitklophou was. (21 agtereenvolgende eerste rondte uitklop-wêreldrekord) 
duimnael|links|350px|Kolonel Ali Raymi in 2015

## Verwysings 
## Eksterne skakels 
* http://boxrec.com/boxer/561186